text: Pruust: Hestevogne i konkurrence
  15 maj 2015 kl. 10.49
  25 kuske og deres vogne fra hele Danmark er i denne weekend samlet til Landsstævne i Sommersted.
  
  Her skal de over tre dage gennemføre tre discipliner for, at kunne kvalificere sig til DM.
  Fredag er disciplinen dressur, der foregår på en 40 x 100 meter stor bane.
  Det er alle aldersklasser der deltager, og det var de yngste der fik lov at indlede stævnet her til formiddag. Og der er god stemning på stævnet.
  - Vi er ikke så mange, men vi kender hinanden alle sammen, og når vi er afsted til sådan et stævne som det her, så kommer vi fra hele Danmark, siger Ann Rysgaard, der er formand for Slesvigsk Køreselskab.
  Lørdag kommer der mere fart over feltet, hvor der er maraton på programmet. Det er kørsel på tid, så her bliver der virkeligt noget at se til, fortæller konkurrence-kusk Mads Dau fra Als.
  Søndag er der forhindringskørsel i terrænet, så det bliver også flot oplevelse.
  DM afholdes hvert andet år og skal afholdes næste år.
  Hør om det særlige sammenhold blandt kuskene i klippet herunder. (Varighed: 55 sekunder)
  